ཚོགས་འདུའི་མཉམ་འབྲེལ་གསལ་བསྒྲགས་གཞིར་བཟུང་།ཕྱོགས་ཁག་གིས་རུལ་སུངས་ཐར་པར་གཏན་ནས་མི་གཏོང་བ་མཐའ་འཁྱོངས་བྱས་ཏེམཉམ་འབྲེལ་རྒྱལ་ཚོགས་ཀྱི་རུལ་རྒོལ་སྤྱི་ཆིངསསོགས་ད་ཡོད་ཀྱི་ཁྱབ་ཁོངས་དང་རྒྱལ་སྤྱིའི་རུལ་རྒོལ་ཁས་ལེན་ལག་བསྟར་བྱེད་དགོས་པ་དང་འབྲེལ་གཤམ་གསལ་ངོས་འཛིན་གཅིག་མཐུན་བྱུང་བ་སྟེ།གཅིག་ནས་འབྲེལ་ཡོད་སྡེ་ཚན་དབར་གྱི་མཐུན་སྦྱོར་ལམ་སྲོལ་བཙུགས་པ་དང་ཆ་འཕྲིན་མཉམ་སྤྱོད་ལ་ཤུགས་སྣོན་བརྒྱབ་ནས་རུལ་རྒོལ་མཉམ་ལས་ལ་སྐུལ་འདེད་གཏོང་དགོས།རྒྱལ་ཁབ་སོ་སོའི་བཅའ་ཁྲིམས་ཀྱི་གཏན་འབེབས་ལ་བརྩི་སྲུང་ཞུ་བའི་སྔོན་འགྲོའི་ཆ་རྐྱེན་འོག་ལག་བསྟར་ཆོག་པའི་བྱེད་ཐབས་བརྒྱུད་རུལ་རྒོལ་གྱོད་གཞིར་མཉམ་ལས་བྱེད་པ་དང་འབྲེལ་རྒྱལ་མཚམས་སྒྲོལ་བའི་མཉམ་ལས་ལ་དགོས་ངེས་ཀྱི་སྟབས་བདེ་མཁོ་འདོན་བྱེད་དགོས།གཉིས་ནས་ཕྱོགས་གཉིས་ཀྱི་རྩིས་སྤྲོད་དང་ཁྲིམས་འཛིན་རོགས་རམ་གྱི་མཉམ་ལས་ལ་ཤུགས་སྣོན་རྒྱག་རྒྱུར་སྐུལ་ལྕག་བྱེད་དགོས་པ་དཔེར་ན།ཕྱོགས་གཉིས་ཀྱི་རྩིས་སྤྲོད་དང་ཁྲིམས་འཛིན་རོགས་རམ་ཆིངས་ཡིག་ལ་གྲོས་མོལ་དང་མིང་རྟགས་འགོད་དགོས་པ་ཚུད་ཡོད།གསུམ་ནས་ལྐོག་རྔན་སྤྲད་པ་དང་ཁྲིམས་འགལ་ངང་རྒྱུ་ནོར་འཁོར་རྒྱུག་བྱེད་པར་རྡུང་རྡེག་བཏང་ནས་རུལ་སུངས་མི་སྣ་དང་རུལ་སུངས་རྒྱུ་ནོར་གྱི་ལྷགས་གཡོལ་མཚོ་ཁུག་ཏུ་མི་འགྱུར་བར་བྱེད་དགོས།བཞི་ནས་ནུས་པ་འཛུགས་སྐྱོང་གི་མཉམ་ལས་དང་ལམ་སྲོལ་ཅན་གྱི་འཛུགས་སྐྱོང་ལ་ཤུགས་སྣོན་བརྒྱབ་ནས་ད་ཡོད་ཀྱི་རྒྱལ་སྤྱི་དང་ས་ཁུལ་གྱི་སྒྲིག་གཞི་དང་།གྲོས་ཆོད།དྲ་མིག་བཅས་ཀྱི་མཉམ་ལས་བྱེད་ཤུགས་ཆེ་རུ་གཏོང་དགོས།ལྔ་ནས་ཀྲུང་གོ་དང་ཁཱ་རིབ་པི་ཨན་ས་ཁུལ་རྒྱལ་ཁབ་ཀྱི་རུལ་རྒོལ་ཁྲིམས་སྐྱོང་མཉམ་ལས་ཀྱི་ཚོགས་འདུ་མུ་མཐུད་འཚོག་དགོས་པ་བཅས་རེད།